Zápcha v tehotenstve
Pekný deň 
Prosím Vás, mohli by ste mi poradiť vhodný prípravok na zápchu v tehotenstve ? Mám GDM, som na diéte. Som v 32 tt. Beriem Globifer forte. Posledné dva týždne mám s tým výrazný problém. 
Viem, že sa odporúča Duphalac ale obsahuje laktulozu. 
Vopred ďakujem za radu.
Dobrý deň,
Ďakujeme za vašu otázku. Zápcha sa počas tehotenstva objavuje ako následok vyššej hladiny hormónov (ovplyvňujúcich svalovinu čriev a spomalenie ich pohybu), ako vedľajší účinok užívaných prípravkov s obsahom železa či tlakom zväčšujúcej sa maternice na črevá.
Základom liečby zápchy a nepravidelného vyprázdňovania je strava bohatá na vlákninu (psyllium, koreňová zelenina, brokolica, karfiol, sušené slivky, maliny, otruby, semienka a orechy, strukoviny, celozrnná múka, celozrnné cestoviny, chlieb a iné) a dostatočný príjem tekutín (aspoň 2 litre a viac denne). Vhodné je piť pravidelne počas celého dňa, vyhýbať sa nadmernému príjmu tekutín naraz. Dôležitý je tiež pravidelný pohyb formou prechádziek alebo rýchlej chôdze.
Vhodným liekom na liečbu zápchy počas tehotenstva je
Forlax
. Obsahuje liečivo makrogol 4000, ktoré reaguje s vodou, čím sa zväčšuje a zmäkčuje obsah stolice a uľahčí sa vyprazdňovanie. V tráviacom trakte sa neabsorbuje ani nekvasí, nedráždi sliznicu a je vylučovaný v stolici. Jeho účinnosť sa postupom času neznižuje. Dávkovanie je 1-2 vrecká denne, ideálne ráno ako jednorazová dávka.
Pri liečbe zápchy sa odporúča užívať
probiotiká s obsahom bakteriálneho kmeňa Bifidobacterium animalis subsp. lactis BB-12®
. BB-12 môže priniesť výrazné zlepšenie tráviacich ťažkosti vrátane pravidelného vyprázdňovania. Navyše produkuje látky, ktoré pomáhajú tráviť črevný obsah, spevňujú sliznicu čreva a zjemňujú stolicu, ktorá sa následne ľahšie vylučuje.
Prajem pekný zvyšok dňa.
S pozdravom
Mgr. Tamara Jakúbeková